நிர்ணயிக்கப்பட்ட 20 ஓவர் முடிவில் மும்பை அணி 4 விக்கெட் இழப்புக்கு 165 ரன்கள் சேர்த்தது. குணால் பாண்ட்யா 41 ரன்களுடனும் (22 பந்து, 5 பவுண்டரி, 2 சிக்சர்), ஹர்திக் பாண்ட்யா 22 ரன்களுடனும் (20 பந்து, 2 பவுண்டரி) களத்தில் இருந்தனர். ஹர்திக் பாண்ட்யா இன்னிங்சில் கடைசி பந்தில் ரன் எடுக்க ஓடுகையில், சென்னை பவுலர் வெய்ன் பிராவோவுடன் மோதி கீழே விழுந்தார். காயத்துடன் அவர் வெளியேறினார். சென்னை அணி தரப்பில் வாட்சன் 2 விக்கெட்டுகளும், இம்ரான் தாஹிர், சாஹர் தலா ஒரு விக்கெட்டும் வீழ்த்தினர்.